Jos lainanantaja velan eräännyttyä arvioi, että velallinen on kyvytön maksamaan lainanmaksuvelvoitettaan, voi velkoja päättää periä saataviaan suoraan lainan takaajalta. Velkoja ei ole velvollinen ensin yrittämään perimistä velalliselta itseltään. Lainan takaajaksi lähteminen on siis tärkeä päätös ja sitä kannattaa harkita huolellisesti.
Kun lainan takaaja antaa takaussitoumuksen, hän sitoutuu vastaamaan lainasta henkilökohtaisella omaisuudellaan. Lainan pääoman lisäksi takaaja vastaa myös lainan korkojen sekä kulujen maksamisesta.
Vaikka lainalla olisi useita takaajia, voi yksi takaaja joutua maksamaan koko velan. Velkoja ei ole velvollinen perimään lainaa muilta takaajilta, vaikka he olisivat maksukykyisiä. Velkoja voi päättää keneltä maksuvelvollisista hoitamattomia lainakuluja perii.